Tre er kommet til skade i forbindelse med et masse-slagsmål i Nørresundby.

Ni personer er fortsat anholdt, mens seks er løsladt efter Nordjyllands Politi tidligere tirsdag anholdt hele 15 personer efter et masseslagsmål i Nørresundby. Det voldsomme slagsmål fandt sted på Sundsholmen ved et garageanlæg. Der i industriområdet kom et større antal personer af endnu uvisse årsager i slagsmål. Et stort antal politibiler og ambulancer ankom hurtigt til stedet, og tre personer er kommet så alvorligt til skade, at de er kørt til Aalborg Universitetshospital til behandling. - De tre personer pådrog sig skader i forbindelse med slagsmålet,” siger vicepolitinspektør Henrik Skals, Nordjyllands Politi, som tilføjer, at politiet fortsat ikke kender til hvor alvorligt deres tilstande er. Nordjyllands Politi er massivt til stede i området med indsatsleder og politistyrker. Området er spærret af, og der er teknikere på vej til stedet. Teknikere der skal igang med at foretaget kriminaltekniske undersøgelser med henblik på at sikre spor og dermed være med til en afklaring af hvad, der er sket i industriområdet, der med et blev omdannet til slagmark. Årsagen til slagsmålet kendes ikke.